Poljoprivredni institut Osijek

Južno predgrađe 17

31000 Osijek

RKP: 2991

OBRAZLOŽENJE POSEBNOG DIJELA FINANCIJSKOG PLANA

ZA RAZDOBLJE 2024. – 2026. GODINE

Osijek, prosinac 2023.

**1. SAŽETAK DJELOKRUGA RADA PRORAČUNSKOG KORISNIKA**

**POLJOPRIVREDNI INSTITUT OSIJEK ZA RAZDOBLJE 2024.- 2026. GODINE**

Poljoprivredni institut Osijek je javna znanstvena ustanova čiji je glavni cilj provođenje znanstvenih istraživanja i razvoj inovacija kako bi se povećala učinkovitost poljoprivredne proizvodnje. Jedini je javni znanstveni institut u vlasništvu Republike Hrvatske koji se nalazi u Slavoniji i Baranji, regiji u kojoj poljoprivreda ima presudnu gospodarsku ulogu. Biljna proizvodnja predstavlja jednu od glavnih sastavnica u poljoprivredi regije, a biljne znanosti su znanstvena osnova ove proizvodnje.

Kroz proteklih 145 godine kontinuiranog djelovanja mijenjale su se društvene prilike i nazivi ustanove, ali je ostala nepromijenjena usmjerenost Instituta – povezivanje biljnih znanosti sa razvojem biljne proizvodnje provedbom znanstvenih istraživanja iz područja biotehničkih znanosti, znanstveno polje poljoprivreda i znanstveno polje prehrambena tehnologija te pronalaženjem i kreiranjem znanstvenih, razvojnih i stručnih podloga u biljnoj proizvodnji za velike regionalne i nacionalne poljoprivredne sustave te obiteljska poljoprivredna gospodarstva, primarno razvojem i unaprjeđenjem genetskog potencijala pšenice, ječma, kukuruza, soje, suncokreta, lucerne, graška i crvene djeteline te voćnih sadnica.

U Hrvatskoj, Institut ima vodeću ulogu u diseminaciji znanja, istraživanja i razvoja te pronalaženja inovativnih rješenja u području biljnih znanosti. Sve aktivnosti Instituta na znanstvenoj i stručnoj razini u funkciji su unaprjeđenja domaće poljoprivredne proizvodnje i podrške akademskoj zajednici, a kroz to, društvenog i gospodarskog razvoja Republike Hrvatske.

U provođenju novih znanstvenih i razvojnih istraživanja, Institut prepoznaje značaj europskog konteksta u osiguranju najviših standarda kvalitete u znanstvenim, razvojnim i stručnim aktivnostima, kao i u razvoju novih tehnologija u biljnim znanostima važnim za unaprjeđenje okolišno prihvatljive biljne proizvodnje kao i proizvodnju bioenergije.

Institut je iz državnog proračuna financiran sa oko 12% ukupnih prihoda, dok ostale prihode ostvaruje na tržištu te, manjim dijelom, kroz projekte. Po Nacionalnoj klasifikaciji djelatnosti Državnog zavoda za statistiku djelatnost Instituta je: Ostalo istraživanje i eksperimentalni razvoj u prirodnim, tehničkim i tehnološkim znanostima, brojčana oznaka razreda: 72.19.

Strateški program rada i razvoja Poljoprivrednog instituta Osijek za razdoblje od 2021. do 2025. godine definira strateški okvir i smjernice rada i razvoja Instituta kroz kontinuirano ulaganje u: 1.) podizanje sveukupnog potencijala, kompeticija i vještina ljudskih resursa u znanosti i inovacijama; 2.) poticanje istraživačkih partnerstva i mobilnosti znanstvenika; 3.) poboljšanje infrastrukture Instituta i 4.) poticanje poduzetništva zasnovanog na inovacijama i visokim tehnologijama.

Misija Poljoprivrednog instituta Osijek je doprinositi unaprjeđenju poljoprivredne znanosti i poljoprivredne proizvodnje kroz provođenje znanstvenih i razvojnih istraživanja u području biotehničkih znanosti (polja: poljoprivreda i prehrambena tehnologija), razvoj inovacija i visokih tehnologija, prijenos znanja korisnicima te sudjelovanje u akademskom i cjeloživotnom obrazovanju. Institut ostvaruje znanstvene programe od strateškog interesa za Republiku Hrvatsku, u suradnji s visokim učilištima uspostavlja znanstvenu infrastrukturu od interesa za cjelokupni sustav znanstvene djelatnosti i visokog obrazovanja i sudjeluje u procesu visokog obrazovanja sukladno Zakonu. Institut je usmjeren na osiguranje i razvijanje izvrsnosti u znanstvenim i razvojnim istraživanjima iz područja biljnih znanosti i time doprinosi unaprjeđenju proizvodnje hrane i bioenergije, prateće industrije i gospodarenja prirodnim izvorima u nacionalnom, regionalnom i europskom kontekstu.

Rezultati istraživanja koja se provode u okviru projekata, zatim rezultati istraživanja iz područja genetike bilja, oplemenjivanja bilja i sjemenarstva, proizvodnje poljoprivrednih kultura, fiziologije biljaka i stresa, molekularnih istraživanja, te rezultati istraživanja koja se odnose na primjenu novih tehnika te uvođenje, prilagođavanje i validiranje novih metoda za istraživački rad prezentiraju se javnosti kroz razne publikacije (znanstveni i stručni radovi, prikazi, knjige, priručnici, katalozi) te organizaciju radionica, predavanja, tradicionalnih manifestacija (Dan polja), što pridonosi podizanju razine znanja agronomske struke. U okviru istraživačkih aktivnosti posebno će se poticati i ojačati provedba istraživanja koja će biti temeljena na interdisciplinarnosti, praktičnoj primjenjivosti i komercijalizaciji te sukladnosti s nacionalnim prioritetima. Poticanje znanstvenih istraživanja u smislu izvrsnosti i kompetitivnosti na nacionalnoj i međunarodnoj razini rezultanta je jačanja interdisciplinarnosti te fleksibilnosti i promjenjivosti fokusa i metoda istraživačkih aktivnosti u svijetu. Interdisciplinarnost i internacionalnost istraživačkih grupa povećavaju vidljivost i utjecaj takvih istraživanja. Stoga je potrebno uspostavljati osobne i institucionalne kontakte sa centrima izvrsnosti u Europi i svijetu te koristiti svaku priliku za prezentaciju potencijala i perspektiva Instituta u smislu istraživačkih kompetencija.

Proizvodno-komercijalna djelatnost je djelokrug rada Instituta pomoću koje rezultati znanstveno-istraživačkog rada Instituta nalaze primjenu u širokoj poljoprivrednoj proizvodnji, u smislu proizvodnje, marketinga, promocije, distribucije i prodaje dovoljnih količina kvalitetnog sjemena osječkih kultivara i reprodukcijskog materijala u Republici Hrvatskoj i inozemstvu. Inovativna i originalna rješenja predstavljena kroz naš vlastiti sortiment, transfer tehnologije oplemenjivanja i sjemenarstva kao i suradnja s gospodarstvom postaju ili već jesu temeljna polazišta našeg i drugih suvremenih znanstvenih instituta ovakvog tipa, u smislu njihove održivosti i stabilnosti financiranja.

U sljedećih pet godina, vizija Poljoprivrednog instituta Osijek je zadržati poziciju vodeće znanstveno-istraživačke i razvojne institucije u području poljoprivrede iz polja genetike, oplemenjivanja i sjemenarstva bilja na nacionalnoj razini. Biti prepoznatljiv subjekt u biotehničkim i interdisciplinarnim znanstvenim područjima istraživanja na nacionalnoj i međunarodnoj razini, aktivno se uključiti u Europski istraživački prostor (ERA) te svojim aktivnostima trajno doprinositi cjelovitom razvoju znanstvenog i gospodarskog prostora u Republici Hrvatskoj.

Ostvarenje vizije Instituta uključuje stvaranje i jačanje ljudskih i infrastrukturnih kapaciteta neophodnih za ostvarenje: 1.) kvalitete sustava znanstvenog kapaciteta Instituta utemeljenog na izvrsnosti, gospodarskim i društvenim potrebama; 2.) globalno konkurentnog, kvalitetnog, dostupnog i održivog proizvodno-komercijalnog kapaciteta Instituta te 3.) sustava kvalitete obrazovanja i društvene odgovornosti Instituta.

**2. A111111 PROGRAMSKO FINANCIRANJE JAVNIH INSTITUTA, izvor 11**

Zakonske i druge pravne osnove:

- Zakon o znanstvenoj djelatnosti i visokom obrazovanju;

- Zakon o ustanovama;

- Zakon o osiguranju kvalitete u znanosti i visokom obrazovanju;

- Nacionalna razvojna strategija Republike Hrvatske do 2030.;

- Ugovor o programskom financiranju javnih znanstvenih instituta;

- Statut Poljoprivrednog instituta Osijek;

- Strateški program rada i razvoja Poljoprivrednog instituta Osijek za razdoblje

2021.-2025.

- Uredba o programskom financiranju javnih visokih učilišta i javnih znanstvenih instituta u Republici Hrvatskoj (NN 78/2023)

Institut obavlja svoju djelatnost i posluje samostalno na način određen Zakonom o ustanovama, Zakonom o znanstvenoj djelatnosti i visokom obrazovanju i Zakonom o osiguranju kvalitete u znanosti i visokom obrazovanju, specifičnim zakonima, nacionalnim pravilnicima i drugim aktima koji reguliraju pojedina pitanja iz djelokruga rada Instituta, zatim Statutom i pravilnicima Instituta te drugim aktima Instituta.

Institut vodi poslovne knjige sukladno Zakonu o računovodstvu i ima obvezu izvještavanja sukladno Zakonu o proračunu.

Okvir istraživačkih djelatnosti Instituta dat je sljedećim dokumentima Ministarstva znanosti i obrazovanja: Strateški plan Ministarstva znanosti i obrazovanja RH za razdoblje 2020.-2022., Provedbeni program Ministarstva znanosti i obrazovanja RH za razdoblje 2021.-2024., Akcijski plan za mobilnost istraživača 2017.-2020., Pravilnik o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice, Strategija poticanja inovacija Republike Hrvatske 2014.-2020., Strategija pametne specijalizacije 2016.-2020., Okvirni program EU za istraživanje i inovacije 2021.-2027.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A111111** Programsko financiranje javnih instituta | 1.562.706 | 1.849.319 | 2.033.413 | 2.044.407 | 2.053.433 |

Ova aktivnost sastoji se od sljedećih elemenata:

1. rashodi za zaposlene

2. materijalni rashodi.

Aktivnost se provodi svake godine.

1. Rashodi za zaposlene:

Planirano u 2024. godini u iznosu od 1.960.080 EUR

Planirano u 2025. godini u iznosu od 1.971.074 EUR

Planirano u 2026. godini u iznosu od 1.980.100 EUR

2. Materijalni rashodi:

Planirano u 2024. godini u iznosu od 73.333 EUR

Planirano u 2025. godini u iznosu od 73.333 EUR

Planirano u 2026. godini u iznosu od 73.333 EUR.

Sukladno Uredbi o programskom financiranju javnih visokih učilišta i javnih znanstvenih instituta u Republici Hrvatskoj od 13. srpanja 2023. (NN 78/2023) Institut je napravio Prijedlog razvojne i izvedbene komponente programskog financiranja nakon čega su započeli pregovori o sklapanju programskog ugovora s Ministarstvom znanosti i obrazovanja.

Dosadašnja aktivnost A622137 – Programsko financiranje javnih instituta sastoji se od sljedećih elemenata:

1. Hladni pogon;

2. Financiranje znanstvene djelatnosti (sukladno čl. 5. Ugovora o programskom financiranju);

3. Financiranje specifičnih institucijskih ciljeva Instituta (objavljivanje znanstvenog časopisa Poljoprivreda, poticanje publiciranja u prestižnim časopisima, popularizacija znanosti vezano uz aktivnost Instituta, realizacija nacionalnih strategija i prioriteta u znanosti i gospodarstvu kroz djelatnost Instituta).

Provedba ove aktivnosti započela je 2013. godine te se od tada provodi svake godine temeljem ugovora o programskom financiranju znanstvene djelatnosti kojeg zaključuju Ministarstvo znanosti i obrazovanja i Poljoprivredni institut Osijek.

Nastavno su prikazani institucijski ciljevi i rezultati koji su predviđeni starim programskim ugovorom u predstojećem planskom razdoblju programskog financiranja.

Nakon sklapanja novog ugovora o programskom financiranju redefinirat će se planirani iznosi, strateški i posebni ciljevi te pokazatelji rezultata i pokazatelji ishoda sukladno istom.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost  za 2025. | Ciljana vrijednost  za 2026. |
| Broj objavljenih znanstvenih radova | STEM znanstveni radovi uvedeni u bazu WOS | Broj  (kumulativno) | 28  (2022.) | Baza  Web of Science  (WoS) | 26 | 28 | 30 |
| Broj ugovorenih projekata | Ugovoreni znanstveni projekti na nacionalnoj, međunarodnoj i internoj razini | Broj (kumulativno) | 11  (2022.) | MZO  PIO | 10 | 11 | 12 |
| Broj objavljenih brojeva znanstvenog časopisa | Objavljivanje znanstvenog časopisa | Broj | 2  (2022.) | FAZOS1  PIO  WoS | 2 | 2 | 2 |
| Broj dodijeljenih financijskih potpora za publiciranje | Poticanje publiciranja u prestižnim časopisima | Broj | 6  (2022.) | WoS  PIO | 5 | 6 | 6 |
| Broj aktivnosti vezanih uz popularizaciju | Popularizacija znanosti vezano uz aktivnosti Instituta | Broj | 1  (2022.) | PIO | 2 | 2 | 2 |
| Broj registriranih kultivara prilagođenih sustavu održive poljoprivredne proizvodnje | Realizacija nacionalnih strategija i prioriteta u znanosti i gospodarstvu kroz djelatnost Instituta | Broj | 3  (2022.) | PIO  Ministarstvo poljoprivrede | 4 | 4 | 3 |
| Broj registriranih kultivara sukladno zahtijevima prehrambene I prerađivačke industrije vezano uz namjensku kakvoću | Realizacija nacionalnih strategija i prioriteta u znanosti i gospodarstvu kroz djelatnost Instituta | Broj | 2  (2022.) | PIO  Ministarstvo poljoprivrede | 3 | 3 | 2 |

1 FAZOS – Fakultet agrobiotehničkih znanosti Osijek, PIO- Poljoprivredni institut Osijek

**3. A444444 SAMOSTALNA DJELATNOST JAVNIH INSTITUTA (IZ EVIDENCIJSKIH PRIHODA); izvor 31, 51 i 52**

Zakonske i druge pravne osnove:

- Zakon o znanstvenoj djelatnosti i visokom obrazovanju;

- Zakon o ustanovama;

- Zakon o osiguranju kvalitete u znanosti i visokom obrazovanju;

- Nacionalna razvojna strategija Republike Hrvatske do 2030.;

- Ugovor o programskom financiranju javnih znanstvenih instituta;

- Statut Poljoprivrednog instituta Osijek;

- Strateški program rada i razvoja Poljoprivrednog instituta Osijek za razdoblje

2021.-2025.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A444444**  SAMOSTALNA DJELATNOST JAVNIH INSTITUTA (IZ EVIDENCIJSKIH PRIHODA) | 14.250.127 | 11.024.562 | 16.121.423 | 16.141.423 | 16.051.423 |

**Izračun financijskog plana 2024.:**

U sklopu samostalne djelatnosti Instituta iz evidencijskih prihoda planirano je rashoda u iznosu od 16.121.423 EUR. Dominantan izvor financiranja je 31.

Izvor financiranja 31:

Rashodi za zaposlene: 3.050.370 EUR

Materijalni rashodi: 10.643.418 EUR

Financijski rashodi: 38.994 EUR

Izdaci za otplatu primljenih kredita: 2.000.000 EUR

Ostali rashodi: 1.866 EUR

Ukupno izvor 31: 15.734.648 EUR

Izvor financiranja 52:

Rashodi za zaposlene: 44.170 EUR

Materijalni rashodi: 270.330 EUR

Rashodi za nabavu nefinancijske imovine: 7.000 EUR

Ukupno izvor 52: 321.500 EUR

Izvor financiranja 51:

Rashodi za zaposlene: 46.500 EUR

Materijalni rashodi: 18.775 EUR

Ukupno izvor 51: 65.275 EUR

**Izračun financijskog plana 2025.:**

U sklopu samostalne djelatnosti Instituta iz evidencijskih prihoda planirano je rashoda u iznosu od 16.141.423 EUR. Dominantan izvor financiranja je 31.

Izvor financiranja 31:

Rashodi za zaposlene: 3.070.840 EUR

Materijalni rashodi: 10.641.638 EUR

Financijski rashodi: 38.994 EUR

Izdaci za otplatu primljenih kredita: 2.000.000 EUR

Ostali rashodi: 1.866 EUR

Ukupno izvor 31: 15.753.338 EUR

Izvor financiranja 52:

Rashodi za zaposlene: 17.000 EUR

Materijalni rashodi: 258.800 EUR

Rashodi za nabavu nefinancijske imovine: 27.000 EUR

Ukupno izvor 52: 302.800 EUR

Izvor financiranja 51:

Rashodi za zaposlene: 53.200 EUR

Materijalni rashodi: 32.085 EUR

Ukupno izvor 51: 85.285 EUR

**Izračun financijskog plana 2026.:**

U sklopu samostalne djelatnosti Instituta iz evidencijskih prihoda planirano je rashoda u iznosu od 16.051.423 EUR. Dominantan izvor financiranja je 31.

Izvor financiranja 31:

Rashodi za zaposlene: 3.021.040 EUR

Materijalni rashodi: 10.657.963 EUR

Financijski rashodi: 38.994 EUR

Izdaci za otplatu primljenih kredita: 2.000.000 EUR

Ostali rashodi: 1.866 EUR

Ukupno izvor 31: 15.719.863 EUR

Izvor financiranja 52:

Materijalni rashodi: 266.500 EUR

Rashodi za nabavu nefinancijske imovine: 37.000 EUR

Ukupno izvor 52: 303.500 EUR

Izvor financiranja 51:

Rashodi za zaposlene: 20.000 EUR

Materijalni rashodi: 8.060 EUR

Ukupno izvor 51: 28.060 EUR

**3.1. Institut u okviru aktivnosti A444444 provodi sljedeće projekte financirane nacionalnim sredstvima, izvor 52:**

**1. Projekt razvoja karijere mladih istraživača – izobrazba novih doktora znanosti. Projekt je financiran od strane Hrvatske zaklade za znanost, izvor 52.**

Projekt je započeo 2021. godine, a završava 2025. godine.

Za troškove plaće i materijalnih prava doktoranda u 2024. godini je planiran iznos od 24.000,00 EUR, a u 2025. godini iznos od 18.000,00 EUR.

**2. Potpora kojom se sufinancira analiza sjemena soje na prisutnost genetski modificiranih organizama (GMO), izvor 52**

Potpora je financirana od strane Ministarstva poljoprivrede, izvor 52. Aktivnost se provodi svake godine.

U 2024. godini planiran je iznos od 13.000,00 EUR za troškove analize sjemena soje, a isti iznos je planiran u 2025. i 2026. godini.

**3. Sudjelovanje u provedbi Nacionalnog programa očuvanja i održive uporabe biljnih genetskih izvora za hranu i poljoprivredu, izvor 52**

Projekt je financiran od strane Ministarstva poljoprivrede, izvor 52. Aktivnost se provodi svake godine.

U 2024. godini planiran je iznos od 2.000,00 EUR za nabavu opreme, a za potrošni materijal (kemikalije, gnojivo, laboratorijski materijal, voćne podloge i sl.) planiran je iznos od 3.000,00 EUR. Na isti način je planirano u 2025. i 2026. godini.

Zadaci Nacionalnog programa obuhvaćaju aktivnosti vezane uz *ex situ* očuvanje, *in situ* očuvanje i *on farm* upravljanje, održivo korištenje te izgradnju ljudskih i institucionalnih kapaciteta za očuvanje biljnih genetskih izvora za hranu i poljoprivredu. Za potrebe provođenja Nacionalnog programa Povjerenstvo za biljne genetske izvore donosi Godišnji program aktivnosti koji je odobren od strane Ministarstva poljoprivrede Republike Hrvatske. Nacionalnu banku biljnih gena čini 11 znanstvenih institucija koje se bave prikupljanjem i očuvanjem biljnih genetskih izvora, a jedna od članica je i Poljoprivredni institut Osijek. Kako bi se održala funkcionalnost Nacionalne banke biljnih gena neophodno je zadržati financiranje osnovnih materijalnih sredstava iz državnog proračuna.

Sredstva su planirana za održavanje postojećih kolekcija nasada voćaka, umnažanje ex situ sjemena iz kolekcije Instituta te ostale administrativne troškove koji su vezani za navedene aktivnosti. Od 1.1.2023. godine Nacionalni program očuvanja i održive uporabe biljnih genetskih izvora za hranu i poljoprivredu je prilagođen po smjernicama Nacrta Strateškog plana Zajedničke poljoprivredne politike Republike Hrvatske 2023.- 2027.

**4. Projekt u okviru Programa potpore za istraživanja utjecaja različitih tehnologija i agrotehničkih mjera na održavanje matičnih nasada visokih kategorija za razdoblje 2022. – 2024., izvor 52**

Projekt ja započeo 2022., a završava 2024. godine, financiran je od strane Ministarstva poljoprivrede, izvor 52.

Projekt ima za cilj poboljšati i povećati produkcijsku sposobnost i održati zdravstvenu ispravnost u proizvodnji plemki, odnosno pupova domaćeg reprodukcijskog voćnog sadnog materijala jezgričavog, koštičavog i lupinastog voća, što je temeljna pretpostavka sigurne, održive i konkurentne voćarske proizvodnje.

Cilj programa će se postići provedbom sljedećih podciljeva i aktivnosti:

1. Utvrditi minimalni broj zaštitnih tretmana matičnjaka uz pravovremene rokove i primjenu adekvatnih mehanizama djelovanja kako bi se postigla maksimalna zdravstvena ispravnost matičnog nasada u skladu s pozitivnim utjecajem na okoliš

2. Istražiti utjecaj različitih tretmana rezidbe, gnojidbe, navodnjavanja na fenološka svojstava matičnjaka i produktivnost plemki

3. Testiranje pomoloških osobina plodova za provjeru sortne čistoće

4. Istražiti osjetljivost novih sorti na biotske i abiotske čimbenike.

Na pokušalištu Instituta provoditi će se istraživanje vezano za integriranu zaštitu matičnjaka kontinentalnih voćnih vrsta i agruma na otvorenom kako bi se očuvala bioraznolikost i pritom će se provesti praćenje pojave patogena u uvjetima različitih agroklimatskih čimbenika. Provoditi će se praćenje fenoloških svojstava matičnih stabala u kategoriji osnovni u odnosu na različite tehnike rezidbe te programe prihrane i turnuse navodnjavanja. Također, obavljati će se kontrola i praćenje autentičnosti vrsta i sorti matičnih biljaka prema propisanim deskriptorima.

U 2024. godini planirani su troškovi analiza matičnih stabala na viruse i troškovi ozdravljivanja i čuvanja matičnih biljaka u iznosu od 4.130,00 EUR, troškovi nabave matičnih biljaka i potrošnog materijala (gnojivo, zaštitna sredstva, voćne podloge, kemikalije, i sl.) u iznosu od 8.500,00 EUR, troškovi službenih putovanja u iznosu od 1.500,00 EUR, troškovi usluga tekućeg i investicijskog održavanja opreme u iznosu od 4.000,00 EUR te troškovi zaposlenika na projektu u iznosu od 21.870,00 EUR.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A444444**  **Izvor 51 i 52 (nacionalna sredstva)** | 39.160 | 44.515 | 82.000 | 36.000 | 18.000 |

**3.2. Institut u okviru aktivnosti A444444 provodi sljedeće projekte financirane EU sredstvima, izvor 52:**

1. Podmjera 10.2. Potpora za očuvanje, održivo korištenje i razvoj genetskih izvora u

poljoprivredi

2. Podmjera 17.1. Osiguranje usjeva, životinja i biljaka

3. Potpora u poljoprivredi - izravna plaćanja (osnovno plaćanje, zeleno plaćanje i

preraspodijeljeno plaćanje).

4. Carbon Farming CE – Development of carbon farming in Central Europe

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A444444**  **Izvor 51 i 52**  **(EU sredstva)** | 406.641 | 252.485 | 304.775 | 352.085 | 313.560 |

**1. Podmjera 10.2. „Potpora za očuvanje, održivo korištenje i razvoj genetskih izvora u poljoprivredi"; izvor 52**

Zakonske i druge pravne osnove:

- Pravilnik o provedbi mjera Programa ruralnog razvoja Republike Hrvatske za razdoblje

2014. – 2020. (NN br. 91/2019, 37/2020, 31/2021, 134/2021 i 10/2023);

**-** Zakon o Poljoprivredi;

- Zakon o zaštiti okoliša;

- Zakon o znanstvenoj djelatnosti i visokom obrazovanju;

- Zakon o ustanovama;

- Zakon o osiguranju kvalitete u znanosti i visokom obrazovanju;

- Strateški plan Zajedničke poljoprivredne politike Republike Hrvatske 2023. - 2027.;

- Nacrt strategije poljoprivrede Hrvatska 2020. - 2030.;

- Statut Poljoprivrednog instituta Osijek;

- Strateški program rada i razvoja Poljoprivrednog instituta Osijek za razdoblje

2021.-2025.

Ciljevi projekta su definirani Nacionalnim programom očuvanja i održive uporabe biljnih genetskih izvora za hranu i poljoprivredu u Republici Hrvatskoj za razdoblje od 2021. do 2027. godine. Projekt se financira iz sredstava Europskog poljoprivrednog fonda za ruralni razvoj (85%) i Republike Hrvatske (15%). Isplatitelj sredstava je Agencija za plaćanja u poljoprivredi, ribarstvu i ruralnom razvoju (APPRRR) .

Ciljevi:

– potaknuti poljoprivredne prakse koje su korisne za okoliš, ublažiti negativne učinke poljoprivrede i povećati bio raznolikost, kao i očuvati genetske resurse vezane uz poljoprivredu,  
– očuvati tradicionalne biljne i životinjske vrste koje su prilagođene lokalnim uvjetima te su u opasnosti od izumiranja.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A444444**  Potpora za očuvanje, održivo korištenje i razvoj genetskih izvora u poljoprivredi  Podmjera 10.2.  **(A622125.137)**  (od 2024. Intervencija 70.05) | 49.724,27 | 64.255 | 35.500,00 | 59.800,00 | 75.500,00 |

Ova aktivnost/ projekt sastoji se od sljedećih elemenata/ podaktivnosti:

1. *In situ* očuvanje divljih srodnika kultiviranog bilja (crop wild relatives - CWR) i divljeg jestivog bilja (wild food plants - WFP)

2. *On-farm* očuvanje i upravljanje

3. *Ex situ* očuvanje

4. Promocija održive upotrebe

5. Izgradnja kapaciteta i razmjena podataka

Projekt se provodi od 2018. godine s izuzetkom 2021. godine, a provedba u 2023. godini je u tijeku. Planira se njegova provedba i u razdoblju od 2024. do 2027. godine.

Izračun financijskog plana:

U 2024. planirana su sredstva u iznosu od 4.000 EUR za troškove terenskog rada (putni nalozi), 6.500,00 EUR za materijalne rashode (potrošni materijal za prikupljanje i regeneraciju biološkog i genetskog materijala, sirovine, folije, etikete, zaštitna sredstva,…), 12.000,00 EUR za usluge rada studenata, 2.000,00 EUR za troškove objave radova te 1.000,00 EUR za troškove sudjelovanja na kongresima. Nabava opreme je planirana u iznosu od 5.000,00 EUR, dok je za servis postojeće opreme planirano 5.000 EUR.

U 2025. planirana su sredstva u iznosu od 5.400 EUR za troškove terenskog rada (putni nalozi), 2.500,00 EUR za usluge biokemijskih i molekularnih analiza, 6.900,00 EUR za materijalne rashode (potrošni materijal za prikupljanje i regeneraciju biološkog i genetskog materijala, sirovine, folije, etikete, zaštitna sredstva,…), 12.000,00 EUR za usluge rada studenata, 2.000,00 EUR za troškove objave radova, 1.000,00 EUR za troškove sudjelovanja na kongresima. Nabava opreme je planirana u iznosu od 25.000,00 EUR, dok je za servis postojeće opreme planirano 5.000 EUR.

U 2026. planirana su sredstva u iznosu od 6.000 EUR za troškove terenskog rada (putni nalozi), 5.000,00 EUR za usluge biokemijskih i molekularnih analiza, 7.000,00 EUR za materijalne rashode (potrošni materijal za prikupljanje i regeneraciju biološkog i genetskog materijala, sirovine, folije, etikete, zaštitna sredstva,…), 12.000,00 EUR za usluge rada studenata, 2.000,00 EUR za troškove objave radova, 1.000,00 EUR za troškove sudjelovanja na kongresima te 2.500,00 EUR za troškove ostalih usluga. Nabava opreme je planirana u iznosu od 35.000,00 EUR, dok je za servis postojeće opreme planirano 5.000 EUR.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| Broj prikupljenih primki biljnih vrsta | Izvorne i tradicijske poljoprivredne biljke kojima prijeti nestanak | Broj primki  (kumulativno) | 115  (2020.) | CPGRD | 150 | 170 | 180 |
| Broj objavljenih radova | Radovi objavljeni u WOS-u na temelju rezultata projekta | Broj  (kumulativno) | 0  (2020.) | WOS | 2 | 3 | 3 |
| Broj primki u On Farm proizvodnji | Poljoprivredne vrste koje su umnožene i vraćene u on farm | Broj  (kumulativno) | 4  (2023) | Otpremnica kordinatora za  On farm | 5 | 6 | 6 |

**2. Podmjera17.1 Osiguranje usjeva, životinja i biljaka; izvor 52**

Zakonske i druge pravne osnove:

- Pravilnik o provedbi mjera Programa ruralnog razvoja Republike Hrvatske za razdoblje 2014. – 2020. (NN br.: 91/2019, 37/2020, 31/2021, 134/2021 i 10/2023);

- Pravilnik o provedbi mjere 17 Upravljanje rizicima, Podmjere 17.1 Osiguranje usjeva, životinja i biljaka iz Programa ruralnog razvoj Republike Hrvatske za razdoblje 2014. – 2020.

Agencija za plaćanja u poljoprivredi, ribarstvu i ruralnom razvoju (APPRRR) svake godine objavljuje natječaj za provedbu Mjere 17 Upravljanje rizicima, Podmjere 17.1 Osiguranje usjeva, životinja i biljaka iz Programa ruralnog razvoja Republike Hrvatske za razdoblje 2014. – 2020.

Svrha Natječaja je dodjela potpore za financiranje prihvatljivih troškova premije osiguranja za police osiguranja.

Cilj je potaknuti poljoprivrednike na ugovaranje osiguranja njihove proizvodnje kako bi se umanjili ekonomski gubici prouzročeni nepovoljnim klimatskim prilikama i životinjskim bolestima.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A444444** Osiguranje usjeva, životinja i biljaka  Podmjera17.1  (**A622125.138)** | 16.815,13 | 13.745 | 14.000 | 15.000 | 16.000 |

Projekt se financira iz sredstava Europskog poljoprivrednog fonda za ruralni razvoj (85%) i Republike Hrvatske (15%).

Ova aktivnost se provodi svake godine.

**3. Potpora u poljoprivredi - izravna plaćanja (osnovno plaćanje, zeleno plaćanje i preraspodijeljeno plaćanje); izvor 52**

Zakonske i druge pravne osnove:

- Zakon o poljoprivredi (Narodne novine br. 118/18, 42/20, 127/20 – Odluka Ustavnog suda RH, 52/21. i 152/22);

- Pravilnik o provedbi izravne potpore poljoprivredi i IAKS mjera ruralnog razvoja za 2022. godinu (Narodne novine br. 27/2022, 53/2022. i 152/2022);

- Pravilnik o provedbi izravne potpore poljoprivredi i IAKS mjera ruralnog razvoja za 2023. godinu (NN 25/2023).

Svrha izravnih potpora je osigurati dugotrajnu održivost aktivnih poljoprivrednika koji obavljaju poljoprivrednu djelatnost. Dodjeljuju se za proizvodnju, uzgoj ili sadnju poljoprivrednih proizvoda, za uzgoj ili držanje stoke, kao i za održavanje poljoprivredne površine u stanju pogodnom za pašu ili uzgoj.

U izravne potpore ubrajamo izravna plaćanja koja se sastoje se od potpore po površini i proizvodno vezanih potpora u stočarstvu i ratarstvu. Da bi ostvarili izravnu potporu poljoprivrednici koji obavljaju poljoprivrednu djelatnost trebaju biti upisani u Upisnik poljoprivrednih gospodarstava. Poljoprivredno zemljište koje je predmet izravne potpore mora biti upisano u ARKOD sustav, a sva stoka evidentirana u Jedinstvenom registru domaćih životinja (JRDŽ).

Svake godine na temelju površina koje obrađuje Institut ostvaruje ovu potporu podnošenjem Jedinstvenog zahtjeva za izravna plaćanja APPRRR-u koji uključuje osnovno plaćanje, zeleno plaćanje i preraspodijeljeno plaćanje. Od 2023. godine cjelokupna potpora se financira EU sredstvima iz Europskog fonda za jamstva u poljoprivredi.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A444444** Potpora u poljoprivredi **(A622125.139)** | 187.399,95 | 188.000 | 190.000 | 192.000 | 194.000 |

Ova aktivnost se provodi svake godine.

**4. Carbon Farming CE – Development of carbon farming in Central Europe; izvor 51**

Zakonske i druge pravne osnove:

- Zakon o provedbi Uredbe (EU) 2019/2088 o objavama povezanim s održivosti u sektoru financijskih usluga i Uredbe (EU) 2020/852 o uspostavi okvira za olakšavanje održivih ulaganja i izmjeni Uredbe (EU) 2019/2088;

- Tehničke smjernice za pripremu infrastrukture za klimatske promjene u razdoblju 2021.–2027.;

- Strategija niskougljičnog razvoja Republike Hrvatske do 2030. s pogledom na 2050. godinu;

- Strategija prilagodbe klimatskim promjenama u RH za razdoblje do 2040. godine s pogledom na 2070. godinu;

- Integrirani nacionalni energetski i klimatski plan za Republiku Hrvatsku za razdoblje od 2021. do 2030. godine;

- Zakon o ekološkoj proizvodnji poljoprivrednih i prehrambenih proizvoda;

- Pravilnik o ekološkoj proizvodnji u uzgoju bilja i u proizvodnji biljnih proizvoda;

- Zakon o zaštiti okoliša;

- Strateški plan Zajedničke poljoprivredne politike Republike Hrvatske 2023. - 2027.

Projekt će se financirati iz programa EUROPSKE TERITORIJALNE SURADNJE kroz Interreg Central Europe Co-founded by European Union. 80% se financira iz Europskog fonda za regionalni razvoj, a 20% sredstava je sufinanciranje Poljoprivrednog Instituta Osijek. U sklopu je Interreg programa kojim se podržava transnacionalna suradnja za povećanje energetske učinkovitosti, smanjenje potrošnje energije i razvoj okvirnih uvjeta za održivu proizvodnju i korištenje obnovljivih energija. Tematska područja projekta: Pametna integracija ugljično neutralnih rješenja u svim sektorima te smanjenje emisija stakleničkih plinova iz industrije i drugih sektora.

Cilj projekta je razvoj tehnika i poslovnih modela za sekvestraciju ugljika. Kroz dva radna paketa će se u tri godine testirati i razviti tehnike te poslovni modeli koje će farmeri preuzeti u svoju praksu kroz radionice i edukaciju u sklopu projekta dok će kroz treći radni paket biti razvijeni monitoring i popularizacija sekvestracije ugljika.

Projekt je započeo u travnju 2023. godine i trajat će do ožujka 2026. godine.

Vodeći partner je Kmetijski instutut Slovenije.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| **A444444**  NOVIPODPROJEKT Carbon Farming CE  . | 0,00 | 31.000,00 | 65.275,00 | 85.285,00 | 28.060,00 |

Izračun financijskog plana:

U 2024. godini planirana su sredstva u iznosu od 49.000,00 EUR za plaće i materijalna prava djelatnika na projektu; 6.025,00 EUR za troškove službenih putovanja i kotizacije te 10.250,00 EUR za organizaciju radionica, školi i vanjske podrške za testiranje tehnika za sekvestraciju ugljika.

U 2025. godini planirana su sredstva u iznosu od 56.000,00 EUR za plaće i materijalna prava djelatnika na projektu; 6.785,00 EUR za troškove službenih putovanja i kotizacije te 22.500,00 EUR za organizaciju radionica, školi i vanjsku podršku za testiranje tehnika za sekvestraciju ugljika.

U 2026. godini planirana su sredstva u iznosu od 21.000,00 EUR za plaće i materijalna prava djelatnika na projektu; 2.310,00 EUR za troškove službenih putovanja te 4.750,00 EUR za organizaciju radionica, školi i vanjsku podršku za testiranje tehnika za sekvestraciju ugljika.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| Testirane tehnike sekvestracije | Testiranje tehnika | Broj | 1  (2023) | Tehnike  (kumulativno) | 3 | 5 | 10 |
| Vidljivost tehnika i modela | Izdanje vodiča | Broj | 0  (2023) | Vodiči  (kumulativnoa) | 1 | 2 | 3 |
| Prijenos znanja | Organizacija seminara i radionica | Broj | 1  (2023) | Radionice  (kumulativnoa) | 3 | 4 | 5 |

**4. A333333 PROGRAMSKO FINANCIRANJE JAVNIH INSTITUTA IZ STRUKTURNIH I INVESTICIJSKIH FONDOVA EU; izvor 581**

**Izračun financijskog plana 2024.:**

U sklopu ove djelatnosti Instituta planirano je rashoda u iznosu od 88.034 EUR. Izvor financiranja je 581- Mehanizam za otpornost i oporavak.

Materijalni rashodi: 53.084 EUR

Rashodi za nabavu nefinancijske imovine: 34.950 EUR

Ukupno: 83.084 EUR

**Izračun financijskog plana 2025.:**

U sklopu ove djelatnosti Instituta planirano je rashoda u iznosu od 88.034 EUR. Izvor financiranja je 581- Mehanizam za otpornost i oporavak.

Materijalni rashodi: 72.318 EUR

Rashodi za nabavu nefinancijske imovine: 15.716 EUR

Ukupno: 83.084 EUR

**Izračun financijskog plana 2026.:**

U sklopu ove djelatnosti Instituta planirano je rashoda u iznosu od 88.034 EUR. Izvor financiranja je 581- Mehanizam za otpornost i oporavak.

Materijalni rashodi: 97.005 EUR

Rashodi za nabavu nefinancijske imovine: 1.029 EUR

Ukupno: 83.084 EUR

Nastavno su za Institut prikazani pokazatelji rezultata za javne institute sukladno Uputi Ministarstva znanosti i obrazovanja za izradu prijedloga financijskog plana razdjela 080 za razdoblje 2022. – 2024. godine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost  za 2025. | Ciljana vrijednost  za 2026. |
| Broj objavljenih znanstvenih radova | STEM znanstveni radovi uvedeni u bazu WOS | Broj | 28  (2022.) | Baza  Web of Science  (WoS) | 26 | 26 | 28 | 30 |
| Broj objavljenih znanstvenih radova | DH znanstveni radovi uvedeni u bazu SCOPUS i WOS | Broj | 0  (2022.) | Baza  (SCOPUS,  WoS) | 0 | 0 | 0 | 0 |
| Broj autorskih ili uredničkih znanstvenih knjiga u međunarodnim bazama podataka s dvjema istorazinskim recenzijama koje se kategoriziraju kao znanstveni rad | Autorske ili uredničke znanstvene knjige u međunarodnim bazama podataka s dvjema istorazinskim recenzijama koje se kategoriziraju kao znanstveni rad | Broj | 0  (2022.) | Baza  (SCOPUS,  WoS) | 0 | 1 | 1 | 1 |
| Vrijednost ugovorenih nacionalnih kompetitivnih znanstvenih projekata | Ugovoreni nacionalni kompetitivni znanstveni projekti | Postotak u ukupnim prihodima (godišnje) | 1,12  (2021.) | PIO1 | 0,60 | 1,10 | 1,20 | 1,30 |
| Vrijednost ugovorenih međunarodnih kompetitivnih znanstvenih projekata | Ugovoreni međunarodni kompetitivni znanstveni projekti | Postotak u ukupnim prihodima (godišnje) | 0  (2021.) | PIO | 0 | 0 | 0 | 0 |

1PIO– Poljoprivredni institut Osijek